امریکانین اوبر شیرکتی نیویورک شهرینده مشتری‌لرین جان کندی آدینا اولوسلار آراسی هاوا لیمانینا چاتدیریلماسی اوچون هلیکوپتر-تاکسی سرویسینی ایستیفاده‌یه وئریب.
یئنی سرویس “Uber Copter”  آدینی آلیب.
بوندان سونرا مشتری‌لر 200 دو‌لار اؤده‌یه‌رک منهتن بولگه سینین آشاغی حیسه‌سینده یئرلشن اوچوش-انیش زولاغیندان هاوا لیمانینا اوچا بیله‌جک‌لر. عادی تاکسی ایله بیر ساعت و پیک ساعت‌لاریندا داها اوزون مودته گئدیلن یولو هلیکوپترله تخمینن 8 دقیقه‌یه گئتمک مومکون اولا‌جاق.
اوبر شیرکتی اوچوش‌لارین حیاتا کئچیریلمه‌سی اوچون موقاویله باغلادیغی “HeliFlite” شیرکتی‌نین هلیکوپترلرین‌دن و پیلوتلاریندان‌ ایستیفاده ائده‌جک.
قئید ائدک کی، اوبر موبیل تلفون‌داکی پروقرام واسطه‌سی ایله شخصی آوتوموبیل سوروجولری‌نین خیدمت‌لرین‌دن ایستیفاده ائتمه‌یه ایمکان وئرن اتوموبیل داشیما‌لاری آراسیندا پوپولیار آنلاین خیدمت‌دیر. اساسی 2009-جو ایلده صاحیب کارلار ترویس کالانیک و هارت کمپ طرفیندن قویولان و منزیل-قرارگاهی کالیفورنیا ایالتی‌نین سان فرانسیسکو شهرینده یئرلشن شیرکت حاضردا دونیانین تخمینن 80 اؤلکه‌سی‌نین 500-دن چوخ شهرینده فعالیت گؤستریر.
